ແຜ່ນດິນໄຫວ ຂະໜາດນ້ອຍ ສືບຕໍ່ຕິດຕາມມາ ໃນລັດຄາລິຟໍເນຍ ພາຍຫຼັງ ເກີດແຜ່ນດິນໄຫວ ຂະໜາດໃຫຍ່ 2 ເທື່ອ
ເນື້ອທີ່ກວ້າງປະມານ 240 ກິໂລແມັດ ຢູ່ທາງທິດຕາເວັນອອກສຽງເໜືອ ຂອງນະຄອນລອສແອນເຈີເລັສ ກຳລັງຢູ່ໃນສະພາບຂອງການຟື້ນຟູ ຫຼັງຈາກແຜ່ນດິນໄຫວ ຂະໜາດໃຫຍ່ປະທະ 2 ຄັ້ງ.
ບັນດາຊຸມຊົນຕ່າງໆຢູ່ໃນເຂດທຸລະກັນດານຫ່າງໄກສອກຫລີກ 2 ແຫ່ງ ຂອງລັດຄາລິ- ຟໍເນຍ ໄດ້ທຳການປະເມີນຄວາມເສຍຫາຍ ຫຼັງຈາກເກີດແຜ່ນດິນໄຫວຂະໜາດໃຫຍ່ ສອງເທື່ອ ທີ່ປະທະພື້ນທີ່ ເມື່ອທ້າຍສັບປະດາແລ້ວນີ້ ຊຶ່ງຕິດຕາມມາດ້ວຍ ແຜ່ນດິນໄຫວຂະໜາດນ້ອຍກວ່າ ຫຼາຍພັນເທື່ອ ເມືອງຣິຈແຄຣັສ ແລະເມືອງໂທຣນາ ທີ່ຢູ່ໃກ້ຄຽງ ກໍໄດ້ຖືກກະທົບຢ່າງໜັກ ໂດຍແຜ່ນ ດິນໄຫວຄວາມແຮງ 7 1 ທີ່ໄດ້ສັ່ນສະເທືອນເມືອງຕ່າງໆ ຢູ່ເຂດທະເລຊາຍ ໂມຮາວີ ໃນວັນສຸກທີ່ຜ່ານມານີ້ ໃນມື້ກ່ອນ ໄດ້ເກີດແຜ່ນດິນໄຫວ ຄວາມແຮງ 6 4 ກະທົບພື້ນທີ່ ເຂດທະເລຊາຍດຽວກັນນີ້ ເນື້ອທີ່ກວ້າງປະມານ 240 ກິໂລແມັດ ຢູ່ທາງທິດຕາເວັນອອກສຽງເໜືອ ຂອງນະຄອນ ລອສແອນເຈີເລັສ ແມ່ນກຳລັງຢູ່ໃນສະພາບຂອງການຟື້ນຟູ ພາຍຫຼັງຈາກແຜ່ນດິນ ໄຫວ ທີ່ໄດ້ເຮັດໃຫ້ຕຶກອາຄານຕ່າງໆພັງລົງ ກໍ່ໃຫ້ເກີດໄຟໄໝ້ ແລະໄດ້ຕັດໄຟຟ້າ ສຳລັບເຮືອນຊານຫຼາຍພັນຫຼັງ ແລະສະຖານທີ່ທຸລະກິດຕ່າງໆນຳດ້ວຍ ອົງການສຳຫຼວດທໍລະນີຂອງສະຫະລັດ ໄດ້ກ່າວໃນວັນອາທິດວານນີ້ ວ່າ ມີ ໂອກາດ ພຽງ 1 ເປີເຊັນເທົ່ານັ້ນ ທີ່ຈະມີແຜ່ນດິນໄຫວຂະໜາດຄວາມແຮງ 7 0 ຫຼື ສູງກວ່ານັ້ນ ເກີດຂຶ້ນໃນສັບປະດາໜ້າ ແລະ ເປັນໄປໄດ້ສູງ ທີ່ຈະບໍ່ມີແຜ່ນດິນໄຫວຂະໜາດ 6 0 ເລີຍ ຜູ້ປົກຄອງລັດຄາລິຟໍເນຍ ທ່ານແກວິນ ນິວຊຳ ໄດ້ປະກາດພາວະສຸກເສີນ ສຳລັບພື້ນທີ່ ດັ່ງກ່າວ ແລະໄດ້ເຕືອນລັດຖະບານທ້ອງຖິ່ນ ໃຫ້ຍົກລະດັບລະບົບເຕືອນໄພ ແລະກົດ ລະບຽບຂອງຕຶກອາຄານ ໃຫ້ດີຂຶ້ນກວ່າເກົ່າ ທ່ານໄດ້ກ່າວຕໍ່ບັນດານັກຂ່າວ ວ່າ “ມັນ ເປັນການປຸກໃຫ້ພວກເຮົາຕື່ນຂຶ້ນ ເພື່ອໃຫ້ລັດອື່ນໆທັງຫຼາຍ ແລະພາກສ່ວນຕ່າງໆ ຂອງປະເທດ ກຽມພ້ອມ ” ຄວາມເສຍຫາຍທີີ່ເກີດຂຶ້ນນັ້ນ ບໍ່ຮ້າຍແຮງປານໃດ ສ່ວນໃຫຍ່ແລ້ວ ກໍຍ້ອນວ່າ ບໍລິເວນ ເກີດເຫດ ແມ່ນຢູ່ຫ່າງໄກສອກຫລີກ ແຕ່ທ່ານນິວຊຳ ໄດ້ເຕືອນ ຫຼັງຈາກໄດ້ສຳຫຼວດເບິ່ງ ພື້ນທີ່ເມືອງຣິຈແຄຣັສ ແລ້ວ ວ່າ “ມັນເປັນສິ່ງທີ່ບໍ່ໜ້າເຊື່ອເລີຍວ່າ ແຜ່ນດິນໄຫວ ໄດ້ສ້າງ ຄວາມເສຍຫາຍຢູ່ທີ່ນີ້ ເຈົ້າບໍ່ສັງເກດເຫັນມັນເລີຍ ໃນຕອນທຳອິດ ” ຜູ້ປົກຄອງລັດສັງກັດພັກເດໂມແຄຣັດ ທ່ານນີ້ ໄດ້ກະປະມານຄວາມເສຍຫາຍວ່າ ມີມູນ ຄ່າຫຼາຍກວ່າ 100 ລ້ານໂດລາ ແລະ ໄດ້ກ່າວວ່າ ປະທານາທິບໍດີສະຫະລັດ ທ່ານດໍໂນລ ທຣຳ ໄດ້ໂທລະສັບຫາເພິ່ນ ເພື່ອສະເໜີໃຫ້ທຶນສະໜັບສະໜຸນ ໃນການບູລະນະສ້າງສາ ຄືນໃໝ່